Francine Prieto

Si Francine Prieto (totoong pangalan: Anna Marie Falcon) ay isang aktres na Pilipina.

Talambuhay
Ipinanganak si Francine Prieto noong Setyembre 17, 1980. Taga-Norway ang kanyang ama at Pilipina ang kanyang ina. Nang naghiwalay ang kanyang mga magulang, ikinasal muli ang kanyang ina sa isang Pilipino. Isa si Francine sa limang anak ng kanyang ina.

Noong sampung taong gulang si Prieto, gumanap siya sa dramang pantelebisyon sa ABC 5 na pinamagatang Criselda. Sumali si Prieto noong 2003 sa Bb. Pilipinas at bagama't hindi siya nagwagi, nadiskure naman siya ng tagapangasiwa ng mga artista na si Ces Evangelista.

Di kalaunan ay naging artista si Francine Prieto sa pangangasiwa ng Seiko Films. Ngunit tinaggihan ng puno ng Seiko Films na si Robbie Tan ang pangalang "Falcon" dahil kahawig nito ang pangalan na "Falcon: Agent X-44", isang tauhan sa pelikula na ginampanan ng aktor na si Tony Ferrer. Inimungkahi ni Robbie Tan ang pangalang "Francine Da Silva" nguni't kahawig ito sa pangalan ng aktor na si Dennis Da Silva na nasangkot sa mga iskandalo noon. Napagpasiyahan nila ang panagalang "Francine Prieto".

Noong 2003 ay nagsimulang mag-modelo si Prieto para sa babasahing FHM. Noong taong rin iyon siya gumanap sa pelikulang Liberated. Sinundan ito ng Liberated 2 at binansagan si Francine Prieto na "Sensuality Queen".

Gumanap din si Francine Prieto sa telebisyon sa telefantasyang Etheria bilang "Avria" at sa komedyang Bahay mo ba 'to bilang "Jingle".

Mga Ginanapang Palabas

Telebisyon

TV Shows
Darna - Babaeng Tuod
Ang Babaeng Hinugot Sa Aking Tadyang - Sheila
Gagambino - Venus (Special Guest Role)
Codename: Asero - Aureana
ESP - Ivy
Kamandag - Queen Kuran
Bubble Gang - Herself
Bahay Mo Ba 'To - Jingle
Magpakailanman - various
Bongga Ka Star
Encantadia: Pag-ibig Hanggang Wakas - Queen Avria
Etheria - Queen Avria
Love To Love
Criselda
That's Entertainment - performer

Pelikula
 Bikini Open (2005) 
 Liberated 2 (2004) bilang Janelle
 Bridal Shower (2004) bilang Sonia
 Liberated (2003) bilang Trixie
 Imbestigasyon kay Lolita Macarena (1997) ("Anna Marie Falcon") 
 Thalia (1997) ("Anna Marie Falcon") 
 Abuso: Case#6433 (1997) ("Anna Marie Falcon") 
 Tukso layuan mo ako 2 (1996) ("Anna Marie Falcon") 
 Sobra talaga... Overr!! (1993) ("Anna Marie Falcon") 
 Divine Mercy sa buhay ni Sister Faustina (1993) ("Anne Marie Falcon") 
 Ligaw-ligawan, kasal-kasalan, bahay-bahayan (1993) ("Anna Marie Falcon") 
 Darna (1991) ("Anna Marie Falcon") bilang Batang Narda
 Hindi laruan ang puso (1990) ("Anne Marie Falcon")

Video
 Understatement: The Bench Underwear and Denim Fashion Show (2004)

Mga Pahinang Pag-uugnay

Francine Prieto sa GMA Network website

Mga artista mula sa Pilipinas
Mga Norwegian-Pilipino